

**ΠΡΟΣΑΡΤΗΜΑ 2**

**ΓΕΝΙΚΗ ΤΕΧΝΙΚΗ ΠΕΡΙΓΡΑΦΗ**

**ΕΡΓΟ: «ΑΝΑΠΤΥΞΗ ΥΠΟΔΟΜΩΝ ΠΡΟΣΒΑΣΗΣ ΔΙΚΤΥΟΥ ΟΠΤΙΚΩΝ ΙΝΩΝ (FTTH Β ΦΑΣΗ) & ΔΙΑΣΥΝΔΕΣΗΣ ΜΕ ΤΟΝ ΤΕΛΙΚΟ ΧΡΗΣΤΗ (FTTH Γ ΦΑΣΗ) ΣΕ ΠΕΡΙΟΧΕΣ ΤΗΣ ΕΛΛΗΝΙΚΗΣ ΕΠΙΚΡΑΤΕΙΑΣ»**

**ΜΑΡΤΙΟΣ 2019**

**ΓΕΝΙΚΗ ΤΕΧΝΙΚΗ ΠΕΡΙΓΡΑΦΗ**

Το αντικείμενο του Έργου αφορά εργασίες Ανάπτυξης υποδομών πρόσβασης δικτύου οπτικών ινών (FTTH Β’ Φάση) & διασύνδεσης με τον Τελικό Χρήστη (FTTH Γ’ Φάση) σε περιοχές της Ελληνικής Επικράτειας και περιλαμβάνει:

Α. Εργασίες Ανάπτυξης υποδομών πρόσβασης δικτύου οπτικών ινών (FTTH Β’ Φάση)

1. τον προγραμματισμό των αυτοψιών κατόπιν επικοινωνίας με τον πελάτη και το διαχειριστή – ιδιοκτήτη του κτιρίου,
2. τη διενέργεια της αυτοψίας και την υποβολή της έκθεσης αυτοψίας στο ηλεκτρονικό σύστημα ανάθεσης και διαχείρισης εργασιών
3. την ανίχνευση των υφιστάμενων αναμονών στο πεζοδρόμιο των κατοικιών και τη δημιουργία υποδομής ή την αξιοποίηση υφιστάμενης μέχρι το σημείο εγκατάστασης της οπτικής τερματικής διάταξης (ΒΕΡ),
4. την εγκατάσταση οπτικής τερματικής διάταξης (BEP),
5. την οπτική διασύνδεση του κτιρίου με τις αντίστοιχες οπτικές μετρήσεις,
6. την εγκατάσταση εσωτερικής υποδομής για την κατακόρυφη οπτική καλωδίωση,
7. την εγκατάσταση (όπου απαιτείται) τερματικής διάταξης ορόφου (Floor Box) με τις αντίστοιχες οπτικές μετρήσεις,

Β. Εργασίες διασύνδεσης με τον Τελικό Χρήστη (FTTH Γ’ Φάση)

1. τον προγραμματισμό, κατόπιν επικοινωνίας με τον πελάτη και την κατασκευή εσωτερικής υποδομής για την οριζόντια οπτική καλωδίωση και την οπτική διασύνδεση των κατοικιών με τις αντίστοιχες οπτικές μετρήσεις.
2. την υποβολή στο ηλεκτρονικό σύστημα ανάθεσης και διαχείρισης εργασιών του as built σχεδίου , των απαιτούμενων οπτικών μετρήσεων καθώς και της αναγγελίας ολοκλήρωσης της εργασίας καθώς και του υλικού τεκμηρίωσης όπως αναφέρεται στα αντίστοιχα παραρτήματα της Σύμβασης.

Στην περίπτωση όπου σε ένα κτίριο έχει κατασκευασθεί προγενέστερα η Β’ Φάση (σημεία 1 έως 7) οι εργασίες περιορίζονται στις εργασίες της Γ’ Φάσης (σημεία 8 και 9).

Τέλος , στις εργασίες περιλαμβάνονται, όπου απαιτηθεί, η άρση βλαβών σωλήνωσης πολυσωληνίου συστήματος εγκατεστημένου στο έδαφος, άρση βλαβών της εσωτερικής υποδομής των κτιρίων και άρση βλαβών οπτικών καλωδίων που επηρεάζουν το δίκτυο οπτικών ινών FTTH.