logo OTE blue

**ΠΡΟΣΑΡΤΗΜΑ 6**

**Πλαίσιο Λειτουργίας Logistics**

##### 

ΠΕΡΙΕΧΟΜΕΝΑ ΠΡΟΣΑΡΤΗΜΑΤΟΣ 6

[1 Πλαίσιο Λειτουργίας Logistics 3](#_Toc3975485)

[1.1 Προσβασιμότητα Αποθήκης 3](#_Toc3975486)

[1.2 Επιστροφή Παλετών & Κενών Στροφείων 3](#_Toc3975487)

[1.3 Αποθήκες Περισυλλογής Παλετών & Κενών Στροφείων 4](#_Toc3975488)

[1.4 Δικαιολογητικά για την Μεταφορά Αποξηλωμένων Υλικών 4](#_Toc3975489)

[1.5 Οπτικές ίνες 5](#_Toc3975490)

[1.6 Πολυσωλήνια 5](#_Toc3975491)

[1.7 Παθητικά Υλικά Τερματισμού FTTH (BEP, Floor Box & OTO) 6](#_Toc3975492)

## 

## Πλαίσιο Λειτουργίας Logistics

## Προσβασιμότητα Αποθήκης

H αποθήκη του Αναδόχου θα πρέπει να βρίσκεται σε σημείο που θα υπάρχει κατάλληλο οδικό δίκτυο για να έχει πρόσβαση μεγάλο όχημα τύπου Επικαθήμενου (16 μέτρα χ 2,30 μέτρα). Ο δρόμος πρέπει να είναι προσβάσιμος χωρίς εμπόδια, δέντρα, κλαδιά, λακκούβες κτλ, έτσι ώστε ένα όχημα μεγάλου όγκου να μπορεί να κινηθεί με ασφάλεια.

Ο προαύλιος χώρος του Αναδόχου θα πρέπει να είναι περιφραγμένος και διαμορφωμένος με τέτοιο τρόπο, ώστε να υπάρχει η δυνατότητα να στρίψουν οχήματα τύπου Επικαθήμενου (16 μέτρα χ 2,30 μέτρα).

Κατά την είσοδο στον αποθηκευτικό χώρο του Αναδόχου, η είσοδος θα πρέπει να έχει το κατάλληλο πλάτος και ύψος, ικανή να εισέλθουν μεγάλου όγκου οχήματα και να αποφεύγονται επικίνδυνοι ελιγμοί.

Ο Ανάδοχος υποχρεούται να διαθέτει τον κατάλληλο εξοπλισμό φορτοεκφόρτωσης (Κλαρκ, παλετοφόρα, και στροφεία μικρού και μεσαίου όγκου), καθώς και να διαθέτει τις νόμιμες άδειες αποθήκευσης που απαιτούνται.

Αφότου ολοκληρωθούν οι φορτώσεις ή οι εκφορτώσεις, η έξοδος των οχημάτων από τον χώρο του Αναδόχου θα πρέπει να γίνεται με ασφάλεια, να υπάρχει επαρκής ορατότητα του δρόμου και των διερχόμενων οχημάτων.

## Επιστροφή Παλετών & Κενών Στροφείων

Ο Ανάδοχος είναι υποχρεωμένος να επιστρέφει το **70%** των κενών παλετών και των κενών στροφείων που λαμβάνει κάθε μήνα με υλικά, **εντός του επόμενου μήνα** λαμβάνοντας υπόψη το παραστατικό με την ημερομηνία χρέωσης αυτών από τον ΟΤΕ.

Ο Ανάδοχος υποχρεούται να εκδίδει το νόμιμο παραστατικό επιστροφής (Δ.Α.) που συνοδεύει τις κενές παλέτες και τα κενά στροφεία.

Ο Ανάδοχος υποχρεούται να διαθέτει τον κατάλληλο εξοπλισμό φορτοεκφόρτωσης (Κλαρκ, παλετοφόρα)

Κάθε εξάμηνο θα πραγματοποιείται ο απολογισμός των κενών στροφείων και παλετών. Σε περίπτωση που υπολείπονται στροφεία και παλέτες προς επιστροφή από το συμφωνημένο ποσοστό ο ΟΤΕ/COSMOTE θα προχωρά σε έκδοση χρεωστικού προς τον Ανάδοχο σύμφωνα με τον ακόλουθο τιμοκατάλογο:

* Κενή ξύλινη ευρωπαλέτα (80cm x 120 cm) : **5 ευρώ** ανά τεμάχιο
* Κενό ξύλινο στροφείο μικρό : **50 ευρώ** ανά τεμάχιο
* Κενό ξύλινο στροφείο μεσαίο : **100 ευρώ** ανά τεμάχιο
* Κενό ξύλινο στροφείο μεγάλο : **150 ευρώ** ανά τεμάχιο.

## Αποθήκες Περισυλλογής Παλετών & Κενών Στροφείων

Ως αποθήκες που θα επιστρέφονται τα κενά στροφεία & και οι παλέτες έχουν οριστεί τα ακόλουθα **τέσσερα (4) σημεία ιδιοκτησίας ΟΤΕ:**

* **Κέντρο Logistics Πάρνηθας** (Λ. Πάρνηθος 308 , Αχαρναί Αττικής)
* **Περιφερειακή Διαχείριση Βάσης Αχαΐας** (Ηλείας 34, Άνω Οβρυά Πατρών)
* **Περιφερειακή Διαχείριση Βάσης Θες/νίκης** (26ης Οκτωβρίου 92, Θες/νίκη)
* **Περιφερειακή Διαχείριση Βάσης Ηρακλείου** (Δημοτικά Σφαγεία Αλικαρνασσού, Όπισθεν Φυλακών),

Ο Ανάδοχος υποχρεούται να περισυλλέγει και να μεταφέρει με δικό του κόστος κενά στροφεία και παλέτες στις αποθήκες ΟΤΕ/COSMOTE.

## Δικαιολογητικά για την Μεταφορά Αποξηλωμένων Υλικών

1. **Άδειες για τη δραστηριότητα συλλογής, μεταφοράς και προσωρινής αποθήκευσης μη επικίνδυνων στερεών αποβλήτων και ειδών ηλεκτρικού και ηλεκτρονικού εξοπλισμού (ΑΗΗΕ), σύμφωνα με την ισχύουσα νομοθεσία.**

Οι άδειες αυτές θα πρέπει να είναι σε ισχύ για όλες τις Διοικητικές Περιφέρειες διαμέσου των οποίων ενδέχεται να πραγματοποιηθεί η διέλευση των υλικών. Πιο συγκεκριμένα οι εν λόγω άδειες θα πρέπει να περιέχουν τους κάτωθι Ευρωπαϊκούς Κωδικούς Αποβλήτων (ΕΚΑ):

|  |  |
| --- | --- |
| Κατηγορία αποβλήτου  Ε.Κ.Α. | Περιγραφή αποβλήτου βάσει  Ε.Κ.Α. |
| 17 02 03 | πλαστικό |
| 17 04 01 | χαλκός, μπρούντζος, ορείχαλκος |
| 17 04 02 | αλουμίνιο |
| 17 04 03 | μόλυβδος |
| 17 04 05 | σίδηρος & χάλυβας |
| 17 04 06 | κασσίτερος |
| 17 04 07 | ανάμεικτα μέταλλα |
| 17 04 11 | καλώδια εκτός εκείνων που περιλαμβάνονται στο σημείο 17 04 10 |
| 20 01 36 | απορριπτόμενος ηλεκτρικός και ηλεκτρονικός εξοπλισμός άλλος από τον αναφερόμενο στα σημεία 20 01 23 και 20 01 35 |
| 16 02 14 | απορριπτόμενος εξοπλισμός που περιέχει επικίνδυνα συστατικά στοιχεία άλλος από τον αναφερόμενο στα σημεία 16 02 09 έως 16 02 13 |
| 20 01 23 \* | απορριπτόμενος εξοπλισμός που περιέχει χλωροφθοράνθρακες π.χ. κλιματιστικά |
| 16 02 11\* | απορριπτόμενος εξοπλισμός που περιέχει χλωροφθοράνθρακες π.χ. κλιματιστικά |

1. **Αποδεικτικό εγγραφής στο Ηλεκτρονικό Μητρώο Αποβλήτων (ΗΜΑ).**
2. **Απόφαση έγκρισης περιβαλλοντικών όρων μη επικίνδυνων στερεών αποβλήτων ή Πρότυπες Περιβαλλοντικών Δεσμεύσεις.**
3. **Κατάλογο οχημάτων συλλογής και μεταφοράς στερεών μη επικίνδυνων αποβλήτων και τα ασφαλιστήρια συμβόλαια αυτών.**

Στον κατάλογο αυτών θα πρέπει να συμπεριληφθούν και να είναι διακριτά τα οχήματα των Υπεργολάβων που τυχόν θα χρησιμοποιηθούν καθώς θα πρέπει να κατατεθούν και τα αντίστοιχα ασφαλιστήρια συμβόλαια τους.

Σε περίπτωση που για την εκτέλεση του έργου ο υποψήφιος θα συνεργαστεί υπεργολαβικά με άλλη/ες εταιρία/ες (υπεργολάβο) για τμήμα των υπηρεσιών θα πρέπει να προσκομίσει και όλα τα ανωτέρω απαραίτητα δικαιολογητικά του κάθε υπεργολάβου.

## Οπτικές ίνες

* Αποθήκευση σε χώρο προστατευμένο από δυσμενείς καιρικές συνθήκες.
* Μεγάλη προσοχή στα micro ΚΟΙ για εμφανείς φθορές (π.χ. συστροφές, κακώσεις και λοιπές φθορές).

## Πολυσωλήνια

* Διατήρηση εξωτερικής προστατευτικής μεμβράνης σε όλα τα ακέραια στροφεία Πολυσωληνίων.
* Τα άκρα των Πολυσωληνίων πρέπει να είναι ταπωμένα **κατά την επιστροφή τους μετά τη λήξη των εργασιών**.

## Παθητικά Υλικά Τερματισμού FTTH (BEP, Floor Box & OTO)

* Αποθήκευση σε στεγασμένο χώρο προστατευμένο από δυσμενείς καιρικές συνθήκες.
* Άνοιγμα συσκευασιών μόνο κατά την εκτέλεση προγραμματισμένης εργασίας για την αποφυγή απώλειας ή καταστροφής υλικών.
* Οι συσκευασίες των επιστρεφόμενων υλικών είναι αποδεκτές **μόνο** όταν είναι στην κατάσταση που παραλήφθηκαν (π.χ. όχι βρεγμένες, τρυπημένες).